客惠賓州竹簟甚佳取退之鄭群贈簟詩讀之數過成古風云
作者：鄭剛中
朝代：宋

paragraphs: 卷送風漪光八赤，竹新漸作琉璃色。
世人貴耳便賤目，那知不抵蘄州笛。
年來愧汗常浹膚，夏日自嫌汙枕席。
有時追誦法曹句，悵恨宗人不多得。
山齋置榻客一身，君惠清凉到心骨。
門前客至莫見嗔，老子解衣喧鼻息。